11. schôdza NR SR - 5.deň - A. dopoludnia
Dátum: 2012-12-04
Poslanec: Hlina, Alojz (-)
Druh vystúpenia: Vystúpenie v rozprave

20. Dobré ráno, vážený pán predsedajúci, vážený pán minister, vážení kolegovia, človeka núti zamyslieť, že čo má význam, čo má zmysel, tak aj ja si musím vnútorne zodpovedať tú otázku, že či to má zmysel, má to zmysel to povedať, aspoň si potom môžete povedať, že urobili ste, čo ste mohli, a nie preto, aby si človek potom dokazoval, že teda akú mal pravdu, ale pre ten vnútorný pocit, že urobil, čo som mohol, ale, samozrejme, nebude sa tešiť z toho, že veľa z toho, čo sa tu povedalo z pravej strany parlamentu, sa potvrdí. To bude taká smutná pravda, ale bude to pravdou, aj k tomu ma k tomu vedie, ja tomu hovorím piatacka fyzika, hej, že koľko človek energie dá, toľko aj dostane naspäť, takže nedalo mi, aby som sa teda neprihlásil aj do ústnej rozpravy a niečo povedal, i keď proste určité námietky tu zo strany kolegov som si všimol, ktorí dokonca hovorili, že treba hovoriť k veci. No nuž ono je pravdou, že ťažko je pracovať v pléne, keď vy hovoríte, že keď zničíte jednu z mála benefitov alebo možno už jediný, ktorý tejto krajine zostane, to znamená potenciál ľudskej sily a pracovnej sily, že keď ho zničíte infikovaným socialistickým génom, že robíte zlo pre ekonomiku a niekto na vás vykrikuje, že: "K veci!" A rozprávajte to, keď tu sedí minister financií a prednáša správu o hospodárskej situácii, no tak to je ťažko pracovať v tejto krajine, to uznám, lebo je to k veci, hej, že to je naozaj, sú veci, ktoré sú k veci, treba povedať mi, v samotnom tomto prejednávanom zákone, ešte niektoré veci, mi nedá, aby som nepovedal a ešte nezjednodušil aj to moje piatkové vystúpenie, ktoré som mal. Skôr ako poviem, treba povedať, pán Duchoň, to veľmi identifikuje, som rád, že to identifikuje, tak jak to povedal, alebo to je aj, taká je aj pravda, hej, že čo nás drží nad vodou. No držia nás nad vodou automobilky, ja som to tu už hovoril, pre istotu poviem ešte raz, drží nás nad vodou, že Číňanom, bohatým Číňanom sa páčia Porsche Cayenne a Q7-ičky. Viete, keď my sme v tak krehučkej ekonomike, že celý rast je postavený na niečom takom, tak musíme byť strašne opatrní, musíme tak zľahka našľapovať, hej, aby sme to nepokazili, že neviem, čo je toho lepším dôkazom. Tak s tým sa stotožňujem, že je to pravda, tak obzvlášť možno preto, že keď aj ako človek ako pán Duchoň, ktorý je priamo vo výbore, toto identifikuje, že prečo aj napriek tomu robíme kroky, ktoré sú, ktoré sú ako bubnovanie alebo plašením, hej, že plašením ľudí, ktorí teoreticky sem môžu prísť. My sme sa tu pred chvíľou rozprávali s predsedom poslaneckého klubu MOST-u - HÍD-u a naozaj, keď to človek zjednoduší, ľuďom, ktorí vedia doniesť alebo vytvoriť, udržať a dať prácu treba, teraz to nechápte zle, ale rozprestrieť červený koberec a ofukovať ich trošku, hej, to je proste princíp, to je princíp, nie z nich urobiť triednych nepriateľov. Smutné je, že vy toto robíte, že nieže červený, brokátový alebo neviem jaký by som povedal, ale svojim vašim vybraným, hejže. Ja už neviem ten Filko, ten, či jak sa volá, on vlastne volá, či Filo z toho Ružomberku, však to je radosť žiť vôbec, hej, v takom nebi, jak on sa nachádza. Hej, že čo on všetko, načo si zmyslí, to dostane, od mýta cez tie, cez tie stimuly, proste on sa ráno zobudí a spomenie si: "Čo by som ešte tak mohol chcieť od tohto štátu a komu zavolám?" Porozmýšľa pri káve a potom zavolá a do týždňa to tu je. Alebo do týždňa všetci sa postavíme do pozoru a ideme v ústrety týmto ľuďom. Ale daňou za to je, že decimujete niekoho iného, decimujete strednú triedu a tá stredná trieda, vážení, či veríte či nie, robí krajinu krajinou, nie zopár bohatých, lebo tí sú do hodiny na letisku, hej, a častokrát ten vzťah k tej krajine je, je, by som povedal, taký nie moc vrelý a vrúcny a kľudne to vedia vymeniť za trópy, kde svieti slniečko, však koniec koncov tu máme príklad človeka, ktorý nebol schopný sa vrátiť z Dubaja, pritom mu padol most, tragédia. Nebol schopný sa vrátiť z Dubaja. Ja neviem, čo je aj väčším príkladom arogancie, obludnej arogancie, a pritom pán minister Richter povie, že tu je socialistická vláda. To ani boľševik by si nedovolil ani za socialistov toto, že by troch dní sa nie je schopný, on si plnil tie štátnické povinnosti na pláži, nebol schopný sa vrátiť, ale ja sa vám čudujem, vážení kolegovia, že vy ste schopní sa na to pozerať, hej, vy, ktorí chodíte do regiónov, hej, idete do ťažko skúšaných regiónov a máte vo vláde ministra, ktorý sa vám opaľuje v Dubaji, spadol mu most, 3 dni sa nevie vrátiť, potom stratil palubný lístok, ono je dosť možné, že ten palubný lístok, nestratil, lebo on neletel možno komerčnou linkou a letel nejako ináč, viete? (Ruch v sále.) Takého vy máte socialistického ministra vo vašej vláde a vám nechajú robiť tú ťažkú robotu, že v regiónoch máte tým ľuďom vysvetľovať, že prečo sa veci kazia. A takéhoto ministra máte vo vláde. A ľuďom ako Filo, ktorí už od dobroty nevedia, čo robiť, dávate stimuly. A ľuďom, ktorí sa ráno o šiestej zobudia a večer o desiatej zaspávajú s hlavou v smútku, im pošlete penalizáciu z roku 2003 zo Sociálnej poisťovne, teraz mi jedna, z jednej firmy hovoril, že im prišlo doúčtovanie, penále za omeškanie z roku 2003. Firma, ktorá žije, zamestnáva plus-mínus. To je spôsob? Však by ste ich mali ofukovať, všetkých tých, ktorí sú schopní ľuďom dať robotu. Aj to tu bolo spomenuté, že existuje a toto teda znova, ale už pri záverečných takých akože k tomuto zákonu, veľkému to zákonu, ktorý sme tu identifikovali preto ma obzvlášť prekvapilo, že jak aj napriek upozorneniu, že môže byť hlasovanie v piatok, nás tu znova bolo ako šafránu, ale nevadí, tak pri tomto veľkom zákone, bolo to tu, odznelo, že je taká magická hranica, kde je, je magická hranica, kde vlastne si, keď ju prekročíte, tak potom si ľudia začnú robiť svoju spravodlivosť. Hej? Obzvlášť, keď im vy budete pomáhať. Obzvlášť, keď im vy budete pomáhať, lebo vy budete naháňať, ja som raz dal kresliť môjmu kamarátovi taký komiks, ako Jurko Malchárek stojí pred jeho najväčším Audicentrum v Európe, rozumiete, čo je to za krajina, ktorá má najväčšie Audicentrum v Európe? Chudoby je tu toľko, že kde sa pozriete od Bratislavy ďalej už radšej tmavé sklá, ale máme najväčšie Audicentrum v Európe. Tak neproporčnú záležitosť. A som mu dal kresliť, že on stojí pred tým jeho Audicentrum a má dútnik a teraz naháňa, štátne orgány naháňajú chudáka "Oprava chladničiek". No presne, jak to dopadlo. Aj on kričí, že: " Chyťte ho, chyťte ho!" Presne toto mi tento obraz mi to niekedy začína pripomínať. Že títo ľudia budú vykrikovať na ľudí, ktorí sa ráno zobudia, večer zaspávajú s ťažkou hlavou, chyťte ho, chyťte ho. Títo ľudia, takto bude mať dútnik, alebo z Dubaja zavolá, chyťte ho, chyťte ho, lebo ešte nám chybuje. Toto robíte a tam potom ten pocit spravodlivosti od tých ľudí nedostanete, lebo oni si potom urobia vlastný, vlastnú spravodlivosť si nastavia. A to tu odznelo to riziko, ktoré treba reálne pomenovať. Ja viem, že sa to nemá, ale život je proste taký. Kopu vecí sa nemá a koľko vecí sa robí. A my čo by sme mali ísť vzorom, máme k tomu ďaleko. Čiže ta o tej tenkej magickej hranice treba rozprávať, obzvlášť, keď hovorím, budete ľudí povzbudzovať v tom, že ako im to vy budete dávať s tým pocitom nespravodlivosti, ktorý budú mať, hej, keď vaši reprezentanti budú tak ľudomilní, ako sú. Ja neviem, v ktorej inej krajine, na rozdiel možno nejakých rovníkových, hej, že proste ten človek nie je schopný sa vrátiť a ešte drzo ide po neviem koľkých dňoch zaniesť kvety a ešte prvé, čo otvorí, povie, že niekto iný je na vine. Ja normálne žasnem. Ja normálne žasnem, že čo je v tejto krajine vôbec možné. Socialistický minister! A akú tylovú obranu dostal. Hej, aby sa ho nikto nedotkol, untouchable, nesmie sa ho nikto dotknúť, tohto nášho Počiatka. Čoho sa chytí to pokazí, ale nikto sa ho nesmie dotknúť a vy, vy ste jeho reprezentanti, no ja vám nezávidím niekde v Sabinove obhajovať Počiatka. No ja vám nezávidím vám, to je nad ľudské sily, ale však si vyškolený, zdá sa tou firemnou kultúrou, ktorú pán Paška nazval, že teoreticky je všetko možné, čiže aj teoreticky je vás možné asi vyškoliť na to, že v Sabinove viete obhájiť niekde, že prečo Počiatek je taký, ako je, a tá arogancia je taká, ako je a že vy s tým nič nemôžte robiť, hej vy ste radi, že ste radi. Tu dnes hovoríme o dani z príjmu, ono, tak keď ľuďom zjednodušíte tie veci, to niekedy pomôže. Daň z príjmu je, to znamená, že máte nejaký príjem, a ten niekto zdaní. Nuž viete, keď nebudete mať žiaden príjem, pravdou je, že vám je jedno, aká je daň. A možno aj tu s tým niekto kalkuluje a ja to napr. vidím tú zákernosť aj pri tých zdravotných odvodoch, hej, že vlastne sa to pomaly podsúva ľuďom, že ako tých bohatých človek zdaní, hej, a pritom tých bohatých sa to vôbec netýka, ale tá vnútorná boľševizácia tej spoločnosti prebieha, že vy ste proste socialisti tuná. Počiatek, teda ho len udržiavate, aby ste mali kontakt, a vy vlastne tých bohatých dusíte tak, jak treba. Hej, že akým spôsobom ich dusíte. Ale viete, keď nebude príjem, tak nebude daň, a tým ľuďom, hovorím, tí ktorí nemajú žiaden príjem, tým je to úplne jedno. Ale teraz čo je problém? Problém je u tých ľudí, ktorí majú nejaký príjem, hej, a problém môže nastať a to dobre bolo povedané, myslím, že pán Sulík to povedal, že v zásade ani jedno z tých opatrení, ktoré vy ste sem postupne nosíte, hej, tie častokrát obludnosti, kde do iných parlamentov by vás nepustili cez vrátnicu, by neprešiel, lebo by povedal, že nesie takú hlúposť, tak už ten vrátnik by vedel v tom anglickom parlamente - no prepáčte, ale toto je slušný parlament. Toto sú tu, tu máme nejakú históriu, tradíciu, demokraciu, tu neurážajte. Ani by ho vrátnik nepustil. Tuná normálne prejde, zahlasuje sa. Dobre to povedal, že tie jednotlivosti niektoré tie vaše, ktoré keď odseparujem tie obludnosti a bolo ich tu, ale tie plus-mínus opatrenia, tak v zásade nie sú také deštrukčné. Ale ten komplex tých opatrení nakoniec vytvorí to, že z tejto krajiny sa stane smutná krajina, hej. Vy vyšlete tie signály, lebo je svet o reči signálov. Vy vyšlete ten signál do sveta. Dáte ten signál, ja som to tu už spomínal niekde, do Chicaga, do Hongkongu, neviem kde, kde nejakí ľudia ešte sedia, zopár korún majú vo vrecku, že vyhýbaj sa, oblúkom sa vyhni Slovensku, to si nevedel, že taká krajina vôbec existuje, človeče. To by si ani neuveril, že v dnešnej dobe je tam takáto a je a existuje a dokazujeme to opatreniami, ktoré prijímame. Takže naozaj že v tom komplexe tých opatrení je to, je to, ten výsledok je hrozný, lebo samotné zvýšenie z 19 na 23 u tých ľudí, ktorí majú príjem, a teraz znova urobím dve kategórie. Ľudia, ktorí majú príjem, ktorých sa to týka, nie tých, ktorí vám aj budú tlieskať, a viete, čo bude paradox? Že vy nájdete ľudí, ktorí vám budú tlieskať, jak ste tých bohatých a neviem koho, lebo tým, čo je to jedno, že koľko je daň, a roztlieskavačom bude Počiatek. No to bude už také absurdné divadlo, a to tu hrozí v tejto krajine, že hlavný hecovač, jak keď hrnce Amway predáva alebo ja neviem kto, čo to predávajú, tak hlavným roztlieskavačom, že na podporu vašich sociálnych opatrení bude Počiatek. Ale vráťme sa k ľuďom, ktorí majú príjem. Ľudia, ktorí majú príjem a majú vzťah k tejto krajine, v jednotlivosti si možno povedať 19, 23, no hryzne si do jazyka, hryzne si do pery, povie: "Čo už." Ale potom máte ľudí, ktorí majú príjem a k tejto krajine nemajú žiaden vzťah. Tých je tu dosť. Obzvlášť vaši tútori majú taký, by som povedal, vzťah odtiaľ-potiaľ, a tým je to jedno v zmysle zásady - do hodiny na letisku, v zmysle zásady investorov - do dvoch týždňov zbalená technológia. Odídu. A ja som už len potom zvedavý, jak tí vaši roztlieskavači na čele s Počiatkom budú v Košiciach stáť na Hlavnom námestí a budú hovoriť: "Go home, Yankee!" Alebo ja neviem, čo budú robiť. Že ešte to bude ten paradox, že to už v tom absurdnom Slovensku sa dočkáme toho, že ešte bude niekto schopný proste vytlieskavať tých amíkov, že konečne z tých Košíc odišli a ešte si bude niekto myslieť, že aké je to dobré opatrenie. Ešte postaví niekto slávobránu Rusom alebo Ukrajincom a neuvedomí si to, že Rusovi alebo Ukrajincovi je úplne jedno, či v nejakých Košiciach sa robia nejaké plechy, obzvlášť keď on má svoju železiareň, a táto košická malá mu trošku vadí. Takže, viete to sú také veci, ktoré keď sa človek trošku nad tým zamyslí, tak si povie, že mal by zbystriť svoju pozornosť.Je aj tento zákon, je zákonom, ktorý v konečnom dôsledku silne ovplyvní silne túto krajinu, pomôže miešať kaníkovský koktail, ale pomôže miešať aj sociálny koktail, o ktorom hovorím ja, hej, že keď zmiešate ingrediencie: zlá sociálna situácia, pridáte nespravodlivosť, ktorej tu máte na mraky a trošku počiatkovskej arogancie, tak máte zaručene výbušnú zmes s veľmi krátkou dobou explózie. Miešate úplne "zodpovedne", zodpovedne v úvodzovkách, tento koktail. Budem končiť. Na záver chcem ešte povedať, že budem rozprávať ešte o jednom zákone, ktorý teda je, ak je tento dôležitý, tak ten je ešte dôležitejší. Áno, zákon o štátnom rozpočte a tu si nedovolím malú poznámku, lebo tuná bolo nám vyčítané opozícii, že nevieme ani prísť. Nuž, čo som ja zachytil a počul, neviem presne, ktoré výbory, vážení kolegovia, ale niekoľko výborov nebolo uznášaniaschopných, lebo ste si plnili vážne, štátnické a neodkladné povinnosti. Nechcem povedať, že počiatkovské, čiže viete, to je tiež také zaujímavé, ja rozmýšľam, že to aj treba dať aj ako návrh, že ako môžme rokovať o jednak, že už tie chyby, ktoré sám ten rozpočet má, že nebolo to vo výboroch preto, lebo ste neprišli do roboty, niektorí z vás. Čiže vo výboroch, výbory neboli uznášaniaschopné, čiže asi je namieste zamyslieť sa nad tým, že by sa skôr, ako sa začne o tom rokovať, znova zvolali výbory, tie ktoré neprejednávali štátny rozpočet, lebo to je zákon zákonov. Neprejednávali kvôli tomu, že vy ste neprišli do roboty, paradoxne, čo ste vyčítali nám, keď sme sa nevedeli dohlasovať nato, aby prebehla jedna schôdza. Viete jak sa hovorí: "Akú dostaneš, takú vráť, plus 10 %." Čiže ak ste, kolegovia, mali naozaj tie špeciálne, verím, že teda tí, čo neboli prítomní, mali naozaj hrozným spôsobom, štátnické dokonca až povinnosti, že nemohli sa zúčastniť toho výboru, tak teraz sa zúčastnia a tie výbory prebehnú. Ja si myslím, že zákon o štátnom rozpočte si to zaslúži a on si zaslúži aj to, že aby ľudia o ňom vedeli, že to je zákon zákonov, preto už končím tým, že si dovolím upriamiť pozornosť, že prípadne ak by ste prechádzali cez námestie SNP, tak tam bude teraz trojdňová inštalácia veľkorozmerovej obrazovky, kde v štvrtok to najzaujímavejšie z debaty, verím, že aj vy do nej prispejete plodnými príspevkami, pán Blaha, hej, že by sme v štvrtok večer spravili taký zostrih toho najzaujímavejšieho, čo bolo povedané k zákonu zákonov, tak aby si aj ľudia uvedomovali, že o čom sa v tomto parlamente hovorí, a teda okrem teda upútavky na ten štátny rozpočet tam bude aj, je to aj, slúži to, je koniec roka. Viete, keď je koniec roka, treba kupovať nové autá pre niekoho, tak tam bude aj reklama na najväčšie Audi centrum v Európe, ktoré sme na Slovensku postavili, ktovie z akých peňazí. Viete, ja to poviem a už tým končím a už sa čiastočne opakujem. Pre tých, ktorí to počuli, sa ospravedlňujem. Keby ste prišli do slušnej krajiny, v slušnej krajine do banky a poviete, že na Slovensku, vieme, aké je Slovensko rozlohou, počtom obyvateľov, výkonom ekonomiky, chcete postaviť najväčšie Audi centrum v Európe, tak vás vysmejú a povedia: "Pán kolega, máte občiansky?" Toto by nejako plus-mínus povedali v normálnej krajine. Samozrejme, na Slovensku nie. Na Slovensku my máme najväčšie Audi centrum v Európe. Tu kolega Štefan Kuffa vie, aká je situácia v Kežmarku ľudí, že jak tam ľudia žijú, jak ťažko sa kde žije, a to nemusím na neho ukázať, na každého. Máme najväčšie Audi centrum v Európe. Viete, neproporčná stavba, proste neproporčné výkonovo. Nemôžte postaviť najväčšie Audi centrum na Slovensku, nepredáte toľko Audi, jak môžte v Nemecku, hej, ale dobre. Môžte postaviť niečo neproporčné v krajine. Alebo niekto si to môže postaviť v Arménsku, zakopne motykou, vykope ropu. Hej, no tak chce to ukázať, že jak zbohatol, no tak postaví niečo neproporčné v Jerevane. Niečo, čo teda vlastne nemá ekonomickú opodstatnenosť. Nemôže to mať ten výkon, ale on má peňazí dosť. Povedzte mi, kde je ropa na Slovensku? Kde je ropa? Ja fakt neviem, ja som nepočul o tom, že by bola na Slovensku ropa. V štátnom rozpočte, v štátnom rozpočte, pokiaľ je pod kontrolou niektorých politikov, boli ľudia, ktorí našli ropu, a takto to dopadlo. To Audi centrum je vizitkou našej krajiny, vizitkou našej banánovitosti, že my sme schopní okolo neho obchádzať a ja nevylučujem, že teraz v decembri sa tam niekto aj od nás, tu z kolegov, možno prešmykne, u Jirka, že aký nový model majú a že či nejaká zľava alebo neviem čo. Viete, to je tá absurdita tejto krajiny. To je tá ropa v štátnom rozpočte, v tom štátnom rozpočte, o ktorom budeme za chvíľku rozprávať a ktorý bude mať veľký vplyv na našu krajinu, tak jak má veľký vplyv na našu krajinu zákon o dani z príjmov, lebo daň z príjmu je daň z toho, čo príjmete, ale keď nič nepríjmete, keď nemáte žiaden príjem, vám môže byť jedno, koľko je. Tak, že potom nakoniec to môže kľudne dopadnúť aj 39, ja neviem koľko. To potom je už úplne jedno, keď nemáte príjem. Ďakujem.